पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के चलते पिछले एक साल में घरों में इम्युनिटी बढ़ाने वाले पौधों को लगाने का चलन बढ़ गया है। इनमें तुलसी, गिलोय, एलोवेरा, अश्वगंधा, शतावर, हल्दी, अदरक, कढ़ी पत्ता जैसे 10 पौधे शामिल हैं। अहमदपुर नर्सरी के रोपणी प्रभारी आरसी अग्निहोत्री ने बताया कि बीते एक वर्ष में इम्युनिटी बढ़ाने वाले इन पौधों की डिमांड 40 फीसदी बढ़ी है।
हालात यह हैं कि नर्सरियों में इनकी शॉर्टेज है। अब नए पौधे रोपना पड़ रहे हैं। इसी तरह कुछ लोग घरों के आसपास व मैदानों में ऑक्सीजन (प्राणवायु) देने वाले पीपल, बरगद व नीम के पौधे भी लेकर गए हैं। इधर, गायत्री परिवार के सदस्य रमेश नागर ने बताया कि इन औषधीय पौधों को रोपने का अभियान चला रहे हैं। इसे वृक्ष गंगा अभियान नाम दिया गया है।
इन पौधों में बड़े-बड़े गुण
1. गिलोय -बुखार, वात-पित्त और कफ दूर करने के लिए उपयोग में लिया जाता है। ये शरीर के हानिकारक बैक्टीरिया को नष्ट करती है। 2. तुलसी- इसके पत्ते व बीज सर्दी-खांसी व बुखार दूर करते हैं।
3. अदरक- इसे एंटीबैक्टीरियल एंटी ऑक्सीडेंट गुणों वाला माना जाता है। यह पाचन शक्ति और श्वांस रोगों के लिए लाभकारक। 4. पुदीना- इसका रस कब्ज और पेट संबंधी रोग दूर करता है।
आयुर्वेद में भी इन पौधों का महत्व
5. हल्दी- इसे भी एंटी सेप्टिक माना जाता है। दूध के साथ सेवन करने से सर्दी संबंधी रोग, जोड़ों का दर्द दूर होता है। 6. एलोवेरा- विटामिन से भरपूर। इससे प्रतिरोधात्मक क्षमता बढ़ती है।
7. कढ़ी पत्ता- यह शरीर में विषाक्त पदार्थों को हानि पहुंचाने से रोकता है। केलोस्ट्राल कम करता है। मधुमेह के रोगियों के लिए भी फायदेमंद। 8. पत्थर चट्टा- यह किडनी से जुड़े रोगों को दूर करता है।
9. अश्वगंधा : इसमें मौजूद ऑक्सीडेंट इम्यून सिस्टम को मजबूत बनाने का काम करता है। जो सर्दी-जुकाम जैसी बीमारियों से लड़ने में मदद करता है।
10. शतावरी : यह पाचन तंत्र की बीमारियों में फायदेमंद है। गले के संक्रमण, ब्रोंकाइटिस और कमजोरी में इसका सेवन बहुत उपयोगी होता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn